COUTO MIXTO

 Moi agradecida polo nomeamento de xuiza do Couto Mixto, para min é un honor moi grande, recibir iste nomeamento, como veciña adoptiva da raia, como veciña de Pitôes, tan pertiño de Tourém e do Couto Mixto.

 E foron as mulheres de Pitôes, de Tourém, de Requiáns, de Gundimil, e mesmo de Randín quenes me falaron dun camiño polo que noutrora a xente podía levar e a traer as cousas libremente, e insistían: “sen que os gardas lles deran o alto”.

 Iso levoume na busca dese camiño que pensei era leenda, e resultou ser verdade, como todo o que contaban as MULHERES, e foi nos pobos de MEAUS ( do concello de Baltar) e, SANTIAGO dos MIXTOS, e Rubiás, ( do concello de Calvos de Randín, onde de novo as MULHERES, contaron polo miúdo a ligazón de séculos con Tourém que tiñan os habitantes do COUTO MIXTO- 6 km que levaban do Couto a Portugal-.

 Camiño que as mulheres dicían era LIBRE, sen gardas, - isto non sei se foi certo, creo que os gardas das raias sempre existiron polo que leín nos libros relacionados co Couto, e de ser certo tiña que ser antes do TRATADO de Lindes de Lisboa de 1864. Pero o dicir delas, das MULHERES arraianas, insistían que suas nais e avóas contaban que o tal camiño PRIVILEXIADO foi un camiño libre de impostos.

 As MULHERES de PITÔes, contaron que por ise camiño antigamente pasaban TABACO,- que plantaban no mesmo COUTO MIXTO, e era o único lugar no que estaba permitido plantar-, algo que lles parecía extraordinario.

 As MULHERES DA RAIA PORTUGUESA, que eu coñecín, a maioría, pasaron as agachadas pola serra cara Galiza, na busca de tabaco para seus homes, e elas levaban café, xabón, etc.

 As mesmas MULHERES arraianas que contaron que suas nais axudaron a pasar aos galego,- despois da Guerra dos españois-, e que o doctor de Tourém agochaba aos escapados na súa casa, até que os levaban pola serra na busca do barco. O mesmo que aconteceu coas Mulheres de Castro Laboreiro que foron quén de agochar a mestra Eudosia Lorenzo Dias e familia, en Rodeiro, e conseguiron pasala vestida de castrexa.

 Mulheres, tamén as do COUTO MIXTO, que contaron como suas antepasadas, viviron nuns pobos libres, nunha REPÚBLICA.

 Mercedes Vázquez Saavedra